Ian se biefstuk-manifes | Maroela Media
VLEISSNITTE: Rib-oog bly nommer een, maar dan ook kruisskyf.
Maak vriende met jou slagter. Vra vir beesvleis van beeste wat natuurlik gewei het en vleis wat droog-verouder is.
Haal die vleis 'n dag voor die tyd uit die verpakking en plaas oop op 'n draadrakkie in die yskas. Haal betyds uit om kamertemperatuur te bereik.
Sit selfone eenkant, dra 'n voorskoot (dit lyk cool), skink 'n glas wyn. Gebruik 'n goeie swaarboom-riffelpan.
Maldon-sout bly bobaas. Druk die vlokkies fyner, anders val dit van die vleis af. Probeer ook Khoisan- of Oryx-sout.
Varsgemaalde swartpeper, 'n bietjie kookolie, 'n lekker gasplaat. Sout die vleis meer as gewoonlik, want baie gaan verlore in die pan (moenie voor die tyd peper oorstrooi nie). Smeer 'n dun lagie kookolie aan elke kant van die vleis.
Maak die pan vulkanies warm op die grootste vlam of plaat. Draai die vleis eers om wanneer dit vanself loskom. Sit elke keer die vleis op 'n ander deel van die pan en roteer dit 45° of 90° om die riffelstrepe en hitte mooi te versprei.
Moenie die horlosie dophou nie. Kyk eerder of die kors goed bruin is, want dis die Maillard-reaksie (karamellisering op die oppervlak) wat die geur gee. Druk aan die vleis – jy sal gou die slag aanleer.
Vleis met been in:
Braai T-been 'n rukkie regop op die been (onderstebo T), sodat dit tot teen die been gaar is. Doen dieselfde met biefstuk wat 'n lagie vet het. Strooi die peper laaste oor (daar's mense wat reken die peper brand bitter in die pan). Laat die vleis 'n paar minute rus.
Ian se biefstuk-manifes, Foto: Tuistafel
Berei die kruiebord voor terwyl die vleis rus. Gaste kan solank begin om bykosse te skep.
'n Hand vol elk vars kruisementblare en pietersielie
Soutvlokkies en varsgemaalde swart peper na smaak
Kap die kruie, rissie en knoffel op 'n groot houtbord fyn, drup suurlemoensap, olyfolie en sojasous oor. Plaas die steak bo-op die kruie en sny in repe. Laat gaste hulself help en repe deur die kruiesous trek.
Bron: Tuistafel deur Errieda du Toit
Hoe water my mond nou! En alles wat Ian doen, maak sin. Sodra ek weer so 'n lekker stukkie vleis kan bekostig, maak ek dit so gaar … sal laat weet hoe dit geproe het :-)
Karin, ek dink jy moet my nooi om te kom help "proe". Net om100% seker te maak dis regtig so lekker soos dit klink en lyk. ;-)